Foto: Sputnik Hukumat qarori bilan xorijiy fuqarolarni O‘zbekiston Respublikasi ta’lim muassasalariga o‘qishga qabul qilish va o‘qitish tartibi to‘g‘risidagi nizomga o‘zgartirish va qo‘shimchalar kiritildi. Bu haqda Adliya vazirligining telegram-kanalida xabar berildi. Xabarda aytilishicha, kiritilgan o‘zgartirishlarga muvofiq, xorijiy fuqarolar oliy ta’lim muassasalariga suhbat asosida qabul qilinishi belgilandi. Ma’lumot berilishicha, ilgari faqat MDH mamlakatlaridan kelgan xorijiy fuqarolar oliy ta’lim muassasalariga suhbat natijasida qabul qilingan, boshqa davlat fuqarolari esa test topshirgan.